O'zbekistonda hafta davomida kuzatiladigan ob-havo ma'lumoti e'lon qilindi

“O'zgidromet” xizmati hafta davomida kuzatiladigan ob-havo ma'lumotini e'lon qildi.
Unga ko'ra, 14–17 mart kunlari respublika bo'yicha beqaror ob-havo saqlanib turadi. Ko'pchilik viloyatlarda vaqti-vaqti bilan yomg'ir yog'adi. 14-16 mart kunlari ba'zi joylarda kuchli bo'ladi, momaqaldiroq bo'lishi mumkin. Qoraqalpog'istonda, xorazm viloyatida 14 mart va 16–17 mart kunlari qor yog'ishi mumkin.
Haftaning birinchi yarmida kunduz kungi harorat 8–17 daraja, chorshanba kuni 16–21 daraja iliq bo'ladi. 18 mart juma kuni O'zbekiston hududiga Rossiyaning Evropa qismidan sovuq havo massasi kirib keladi. Respublika bo'yicha yomg'ir yog'adi, ayrim joylarda yomg'ir qisqa muddatga qorga aylanishi mumkin. Kunduz kuni havo harorati 7–10 darajagacha iliq bo'ladi.
Hafta davomida ba'zi joylarda shamol 17–22 metr/sekundgacha kuchayadi, momaqaldiroq paytida shamol kuchayishi 25–28 yetr/sekundgacha yetishi mumkin. Tog' oldi va tog'li hududlarida yog'ingarchilik yomg'ir va qor ko'rinishida bo'ladi, 14–16 martda ba'zi joylarda kuchli bo'ladi. Tog' oldi va tog'li hududlarda sel kelishi, qor ko'chishi xavfi bor.